als_Latn dik_Latn sag_Latn
Në Kishën e Laçit zhvillohet pelegrinazhi i përvitshëm, kur pelegrinët pas 13 të martave që kanë vizituar vendin e mirë, mblidhen për ditën e madhe të Shna Ndout. Pranë Kishës është regjistruar një fluks i madh pelegrinësh, e mendohet se për dy ditë aty mund të kenë qëndruar rreth 500 mijë vizitorë. Kisha frekuentohej edhe në kohën e diktaturës dhe shumë njerëz besojnë se po të flenë nën hijen e saj mund të shërojnë sëmundjet e të ndjellin fatin e mirë.
Mbrëmjen e së hënës duke u gdhirë e marta kulmuan ditet e pelegrinazhit në Kishen e Shna Ndout në Laç.
Me mijera pelegrinj, nga e gjitha Shqiperia por edhe jashtë sajë nisen rrugen e pelegrinazhit që prej oreve të para të mëngjesit, për të kaluar naten në këtë vend të shenjte, në përpjekje për të imituar shenjtin, që sipas tyre ka kaluar në vargmalin e Kurbinit.
Besimtaret thonë se ky vend ka bërë mrekulli të shumta, ndaj dhe besojne tek kisha e Laçit.
Mesha e shenjte e mesnates u drejtua nga Arqipeshkvi i Tiranes dhe Durrësit, Imzot George Frendo, i cili në fjalen e tij tha se politika nuk duhet të behet përçarëse për popullin.
George Frendo: Shqipëria është duke u përgatitur për zgjedhjet politike, politika që duhet të jetë në shërbim të popullit, mund të bëhet vegël ndarje, përçarje. Por ne si nxënës të Krishtit duhet të kërkojmë gjithmonë atë paqe që na tregon si një familje e vetme.
Për të garantuar mbarëvajtjen e pelegrinazhit janë angazhuar dhjetëra forca policie, ndërsa pranë ambjenteve të kishës kanë qëndruar në gatishmëri 4 autoambulanca.
Në këtë vend të shenjtë në ditët festive 12 dhe 13 qershor numri i pelegrinëve mund të jetë deri në 500 mijë persona.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn